**Փոթորիկ**

*Ռուդոլֆ Էրիխ Ռասպե*

*(«Մյունխհաուզենի արկածները» գրքից)*

Բայց դուք մի կարծեք, խնդրեմ, որ ես միայն անտառներում ու դաշտերում եմ ճանապարհորդել: Ոչ, ես շատ անգամ լողացել եմ նաև ծովերի ու օվկիանոսների վրայով, և ինձ հետ այնպիսի արկածներ են պատահել, որ ոչ ոքի հետ չեն պատահել:

Մի անգամ մի մեծ նավով Հնդկաստան էինք գնում: Եղանակը հրաշալի էր: Բայց երբ մի ինչ-որ կղզու մոտ խարիսխ գցեցինք, ուժեղ փոթորիկ բարձրացավ:

Փոթորիկն այնքան ուժեղ էր, որ կղզուց մի քանի հազար (այո, մի քանի հազար) ծառ պոկեց և ուղիղ դեպի ամպերը վեր հանեց: Հարյուրավոր փութ կշռող հսկա ծառերն այնքան էին բարձրացել, որ գետնից նայելիս բմբլի չափ էին թվում:

Բայց հենց որ փոթորիկը վերջացավ, իսկույն արմատներ գցեց այնպես, որ կղզու վրա փոթորկից ոչ մի հետք չմնաց:

Զարմանալի ծառեր են, այդպես չէ՞:

Ասենք, մի ծառ բոլորովին չվերադարձավ:

Բանը նրանումն է, որ, երբ այդ ծառը վեր թռավ, նրա ճյուղերի վրա գտնվում էր մի չքավոր գյուղացի իր կնոջ հետ: Ինչո՞ւ էին նրանք ծառը բարձրացել: Շատ պարզ՝ որ վարունգ քաղեն, որովհետև այդ երկրում վարունգը ծառի վրա է աճում:

Այդ կղզու բնակիչները ամեն բանից շատ վարունգն են սիրում և ուրիշ ոչինչ չեն ուտում. վարունգը նրանց միակ կերակուրն է:

Խեղճ գյուղացիները, փոթորկից բռնված, ստիպված էին ամպերի տակ օդային ճանապարհորդություն կատարել:

Երբ փոթորիկը հանդարտեց, ծառն սկսեց վար իջնել: Գյուղացին և գեղջկուհին շատ հաստ էին, նրանք իրենց ծանրությամբ ծառը ծռեցին և ընկան ոչ թե այնտեղ, ուր առաջ աճում էր, այլ ուրիշ տեղ՝ այդ երկրի թագավորի վրա և, բարեբախտաբար, ինչպես մժեղի, տրորեց նրան:

- Բարեբախտաբար, - կհարցնեք դուք: Ինչո՞ւ բարեբախտաբար: Որովհետև այդ թագավորը շատ խիստ մարդ էր և կղզու ժողովրդին գազանի պես տանջում էր:

Ժողովուրդը շատ ուրախացավ, որ իրենց տանջողը ոչնչացավ, և նրա թագն ինձ առաջարկեց:

- Խնդրում ենք, բարի Մյունխհաուզեն, մեր թագավորը եղիր:

Դու այնքա՜ն իմաստուն ես, այնքա՜ն համարձակ:

Բայց ես կտրականապես մերժեցի, որովհետև վարունգ չեմ սիրում:

***Հարցեր և առաջադրանքներ***

1. Դուրս գրի՛ր անծանոթ բառերն ու [օնլայն բառարանի](https://bararanonline.com/) օգնությամբ բացատրի՛ր։

բարեբախտաբար- բարի կերպով

մժեղ- փոքրիկ երկթևանի միջատ, մլակ, մոծակ

գեղջկուհի- գյուղացի կին, աղջիկ

չքավոր- աղքատ

1. Առանձնացրո՛ւ ամենաուրախ և ամենատխուր հատվածները:

*Ամենաուրախ հատված․*

- Խնդրում ենք, բարի Մյունխհաուզեն, մեր թագավորը եղիր:

Դու այնքա՜ն իմաստուն ես, այնքա՜ն համարձակ:

Բայց ես կտրականապես մերժեցի, որովհետև վարունգ չեմ սիրում:

*Ամենատխուր հատված․*

Մի անգամ մի մեծ նավով Հնդկաստան էինք գնում: Եղանակը հրաշալի էր: Բայց երբ մի ինչ-որ կղզու մոտ խարիսխ գցեցինք, ուժեղ փոթորիկ բարձրացավ:

1. Տրված համառոտ նախադասությունները ընդարձակի՛ր:

Եղանակը հրաշալի էր:

Եղանակը հրաշալի էր մեր քաղաքում։

Փոթորիկ բարձրացավ:

Ուժգին փոթորիկ բարձրացավ ծովում։

Ժողովուրդը ուրախացավ:

Հավաքված ժողովուրդը ուրախացավ լսած լուրից։

1. Դուրս գրի՛ր հոգնակի բառեր և դարձրո՛ւ եզակի:

*Օրինակ՝ անտառներ-անտառ*

դաշտեր- դաշտ

ծովեր- ծով

օվկիանոսներ- օվկիանոս

արկածներ- արկած

ծառեր- ծառ

արմատներ- արմատ

1. Տեքստից դուրս գրի՛ր համապատասխան բառեր և լրացրո՛ւ աղյուսակը:

|  |  |  |
| --- | --- | --- |
| Ինչպիսի՞ | Ի՞նչ | Ի՞նչ է անում |
| մեծ | նավ | լողացել եմ |
| ուժեղ | փոթորիկ | բարձրացավ |
| հսկա | եղանակ | պոկեց |
| չքավոր | խարիսխ | վեր հանեց |
| պարզ | կղզի | վերջացավ |
| խեղճ | ծառ | գցեց |
| հաստ | բմբուլ | տանջում էր |
| խիստ | գետին | սիրում է |
| իմաստուն | հետք | ուտում է |
| համարձակ | վարունգ |  |
|  | ճամփորդություն |  |

1. Տրված վերնագրերից մեկն ընտրի՛ր ու հեքիաթ հորինի՛ր: Paint-ով համապատասխան նկար նկարի՛ր և հրապարակի՛ր բլոգում:

«Ծիծաղի փոթորիկը», «Թռչող կղզին», «Ելակի ծառերի անտառում»

«Ելակի ծառերի անտառում»

**Գլուխ 1**

Մի անգամ ես, գիրք կարդալով, քայլում էի մեր բակում։ Այնքան էի խորացել գրքի մեջ, որ զբոսնելով հայտնվեցի մի անտառում, որտեղ ելակները ծառերի վրա էին աճում։ Դա շատ հետաքրքրեց ինձ, որովհետև նման բան ես երբեք չէի տեսել։ Որոշեցի համտեսել այդ ելակներից։ Փորձեցի։ Համը ուղղակի կատարյալ էր, այնքան քաղցր էին ելակները, որ ես ծառի բոլոր ելակները հաճույքով կերա։

Մի քիչ քայլեցի, ճանապարհին մի կապիկ տեսա, որը նման չէր սովորական կապիկներին․ նա վարդագույն էր։ Այստեղ ևս զարմացա և մտածեցի հարցնել նրան իր գույնի մասին․

* Ինչո՞ւ ես դու վարդագույն։
* Չգիտեմ,- պատասխանեց նա,- ես սկսեցի շատ ելակ ուտել, և դարձա վարդագույն։ Ինձ թվում է ելակից է։
* Ես էլ շատ ելակ կերա, բայց իմ գույնը նույնն է մնացել։
* Հետաքրքիր է,- ասաց կապիկը և շարունակեց,- մենք չծանոթացանք, իմ անունը Կիկի է, իսկ դո՞ւ ով ես, որտեղի՞ց ես եկել այստեղ։
* Ես Ալիսն եմ, այստեղ հայտնվել եմ պատահաբար․ զբոսնում էի և գիրք էի կարդում, չնկատեցի՝ ինչպես հայտնվեցի այս զարմանալի անտառում։
* Այսինքն այստեղ մենակ ես և տուն չունես։ Արի միասին գնանք իմ տուն, այն ամբողջովին ելակով է պատված։ Մենք միասին կապրենք, ելակներ կքաղենք և կուտենք։
* Շատ լավ առաջարկ է, համաձայն եմ։ Գնացինք։

Նրանք գնացին Կիկիի տուն, և աղջիկը տեսավ, որ ամեն ինչ ելակից էր, և Կիկին չէր ստում։ Կապիկը աղջկան ծանոթացրեց իր տան հետ, ցույց տվեց սենկայները, պատշգամբը, բակը։ Հետո պառկեցին և քնեցին։

**Գլուխ 2**

Առավոտյան նրանք խոհանոցում նախաճաշում էին։ Ուտում էին ելակով պատրաստված ուտելիքներ։

Ես ասացի․

* Կիկի, չե՞ս ցանկանա ինչ-որ գործիք պատրաստենք, որը կարող է մեզ օգնել ելակներ հավաքելու գործում։

Աղջիկը նկարում է իր պատկերացրած գործիքը և ցույց է տալիս Կիկիին։ Նա տեսնում և հավանում է, որոշում են սկսել այդ գործը։

Վերջացնում են և փորձարկում, թե ինչպես է այն աշխատում

* Այո՜, Կիկի՛, շատ լավ է այն աշխատում, մենք սրանով կարող ենք շատ ելակ հավաքել, դրանցից տարբեր ուտելիքներ պատրաստել և վաճառել։
* Ճի՜շտ է, Ալի՛ս, մենք կարող ենք անգամ ռեստորան կամ սրճարան բացել, կարծում եմ՝ շատ այցելուներ կունենանք։

Սրճարանը բացում են, սկսում աշխատել։ Այնքան այցելուներ են ունենում, որ նստելու ժամանակ չեն ունենում, անգամ աշխատողներ են վարձում։ Նրանց են միանում նապաստակը, սկյուռիկը և գայլը։

Նրանք այնքան մեծ հաջողությունների են հասնում, որ կարողանում են նաև ռեստորան աշխատեցնել։

Վերջում կենդանիները շնորհակալություն են հայտնում Ալիսին, որ նա եկավ իրենց անտառ, ծանոթացավ իրենց հետ և օգնեց իրենց այսքան հաջողությունների հասնել։